62019CO0306_INF
Определение на Съда (десети състав) от 1 март 2022 г. —Milis Energy и др.
(Съединени дела C‑306/19, C‑512/19, C‑595/19 и C‑608/20—C‑611/20) (
1
)
„Преюдициално запитване — Член 99 от Процедурния правилник на Съда — Околна среда — Харта на основните права на Европейския съюз — Членове 16 и 17 — Принципи на правната сигурност и на защита на оправданите правни очаквания — Договор за Енергийната харта — Член 10 — Приложимост — Директива 2009/28/ЕО — Член 3, параграф 3, буква а) — Насърчаване на използването на енергия от възобновяеми източници — Производство на електроенергия от слънчеви фотоволтаични инсталации — Изменение на схема за подпомагане“
1.
Околна среда — Насърчаване на използването на енергия от възобновяеми източници — Директива 2009/28 — Задължителни цели относно дела на енергията, произведена от възобновяеми източници — Приети мерки за постигането на тези цели — Право на преценка на държавите членки
(член 3, параграфи 1 и 2 и параграф 3, буква а) от Директива 2009/28 на Европейския парламент и на Съвета и приложение I към нея)
(вж. т. 30)
2.
Околна среда — Насърчаване на използването на енергия от възобновяеми източници — Директива 2009/28 — Задължителни цели относно дела на енергията, произведена от възобновяеми източници — Приети мерки за постигането на тези цели — Национална правна уредба, която предвижда намаляване или отлагане на плащането на вече предвидените, но все още недължими стимули за енергията, произведена от слънчеви фотоволтаични инсталации — Допустимост — Нарушение на принципите на правна сигурност и защита на оправданите правни очаквания — Липса — Проверка от страна на националната юрисдикция
(член 267 ДФЕС; член 3, параграф 3, буква а) от Директива 2009/28 на Европейския парламент и на Съвета)
(вж. т. 31, 32, 43—48 и 52)
3.
Основни права — Харта на основните права на Европейския съюз — Право на собственост — Приложно поле — Права, от които следва придобито правно положение — Понятие — Право да се получават стимули за производството на фотоволтаична енергия в рамките на съществуваща схема за помощ — Изключване — Национална правна уредба, която изменя размера на тези стимули и правилата за изплащането им — Нарушение на правото на собственост — Липса
(член 17, параграф 1 от Хартата на основните права на Европейския съюз; член 3, параграф 3, буква а) от Директива 2009/28 на Европейския парламент и на Съвета)
(вж. т. 34, 35, 40 и 50—53, както и диспозитива)
4.
Околна среда — Насърчаване на използването на енергия от възобновяеми източници — Директива 2009/28 — Задължителни цели относно дела на енергията, произведена от възобновяеми източници — Приети мерки за постигането на тези цели — Национална правна уредба, която предвижда намаляване или отлагане на плащането на вече предвидените, но все още недължими стимули за енергията, произведена от слънчеви фотоволтаични инсталации — Допустимост — Нарушение на свободата на стопанската инициатива — Липса
(член 16 от Хартата на основните права на Европейския съюз; член 3, параграф 3, буква а) от Директива 2009/28 на Европейския парламент и на Съвета)
(вж. т. 54—63 и диспозитива)
Диспозитив
С уговорката, че запитващата юрисдикция трябва да извърши съответните проверки, като вземе предвид всички релевантни обстоятелства, член 3, параграф 3, буква а) от Директива 2009/28/ЕО на Европейския парламент и на Съвета от 23 април 2009 година за насърчаване използването на енергия от възобновяеми източници и за изменение и впоследствие за отмяна на директиви 2001/77/ЕО и 2003/30/ЕО и членове 16 и 17 от Хартата на основните права на Европейския съюз във връзка с принципите на правна сигурност и защита на оправданите правни очаквания трябва да се тълкуват в смисъл, че допускат национална правна уредба, която предвижда намаляване или отлагане на плащането на стимулите за енергията, произведена от слънчеви фотоволтаични инсталации, предоставени по-рано с административни решения и потвърдени с ad hoc споразумения, сключени между операторите на тези инсталации и публично дружество, когато тази правна уредба се отнася до вече предвидени, но все още недължими стимули.
(
1
)	ОВ C 213, 24.6.2019 г.